钦定古今图书集成/明伦汇编/闺媛典/第072卷 > 俞徽宋
## 钦定古今图书集成/明伦汇编/闺媛典/第072卷 > 俞徽宋

按《福清县志》：“俞徽，宋永东里俞衎祖女。生而奇异，舌
文如莲花，受聘于郑濬元年十八，已将嫁，郑病亡，女
即缟素奔丧。父母送之，郑女密系刀于肘，披发哭踊，
遂自刎。姑遽夺之，喉未断，流血丹地，不死。又以簪刺
喉，犹不死。复自经，将绝，姑又解救之，绝粒二十馀日
乃死。时万历戊午岁也。天启四年，巡按御史乔承诏”
上其事，诏旌之。